
Zala Megyei Népművészeti Egyesület
(
Székhely: 8900 Zalaegerszeg, Gébárti- tó 0737/80 hrsz.

Levelezési cím: 8901 Zalaegerszeg, Pf.: 161.
Telefon/fax: (92)312-744    Mobil: 30/2566711

E-mail: gebart@invitel.hu

Tárgy: Körlevél 2016/2.
Kedves Egyesületi Tagtársunk!
A munkatervünkben tervezett időponttól eltérően, 2016. november 26-án, szombaton tartjuk egyesületi napunkat a Gébárti Kézművesek Házában (Zalaegerszeg, Gébárti-tó, 0737/80 hrsz.), melyre szeretettel várunk!
Az egyesületi nap programja:

10.30- 11.00: Új tagok bemutatkozása 
11.00-11.10 A kínai kiállításon alkotásaikkal részt vettek számára az emléklapok átadása. 
11.10- 11.40: Beszámoló a NESZ által Kínában és Törökországban szervezett, a magyar népi kézművességet bemutató kiállítás, ill. vásár tapasztalatairól. Nagyari Katalin és Domján Zsuzsanna tagtársaink élményei alapján.
11.40-12.00 Beszámoló a Csíkszeredában rendezett kiállításról, ahol a 40 éves keszthelyi Fafaragó szakkör mutatkozott be. Bereczky Csaba beszámolója.
12.00-12.20 Beszámoló a Kárpát-medencei fa sírjelkert létrehozása érdekében szervezett fafaragó táborokról és az eddig elkészült sírjelek bemutatása. Bereczky Csaba és Nagy Béla beszámolója. 
12.20-13.00 A tagság hozzászólásai, rövid beszámolói. 
13.00-14.00: Szendvicsebéd A közös ebédhez a korábbi évekhez hasonlóan szívesen látunk tőletek italokat, üdítőket, süteményeket.
14.00-16.00 Az elmúlt évben közgyűlésen közösen határoztuk el a tárgymegújítás jegyében a „Népi design” Stúdió létrehozását. E napot használjuk fel a stúdió elindítására. A Stúdió munkájának irányítására Pozvai Andrea fiatal tagtársunkat kértük fel, miután e témában már vannak ismeretei, elképzelései. Az első alkalomra egy beszélgetést tervezünk, melyre várjuk a javaslataitokat a szakmai munka szervezésével, tartalmával kapcsolatosan.
Tagdíjfizetésre egész nap lesz lehetőség, ahol az esetleges elmaradásokat is lehet rendezni, illetve a 2016. évit is be lehet fizetni.
A nap programjához várjuk azokat a közérdeklődésre számot tartó élményeket, hozzászólásokat, jelzéseket, javaslatokat tagtársainktól, melyeket szeretnének e körben a tagsággal megosztani. 
Kérjük, jelezzetek vissza legkésőbb november 22-ig emailben: gebart@invitel.hu, tel: Prokné Tirner Gyöngyinek 0620/5568086, 0630/9464094 számokon. Az ebéd rendelése miatt nagyon fontos a visszajelzésetek!
Együttműködéseteket köszönjük!

Zalaegerszeg, 2016. november 2.

